জঙ্গিদের সঙ্গে ভারতীয় বাহিনীর লড়াই জারি

ওয়েব ডেস্ক: পহেলগাঁওয়ে (Pahalgam) জঙ্গি হামলা! নিহত একাধিক। আর এবার এই ঘটনায় জঙ্গিদের সঙ্গে ভারতীয় সেনার গুলির লড়াই জারি। জম্মু-কাশ্মীরের বন্দিপোরা জেলায় কয়েকজন সন্ত্রাসীকে ঘেরে ভারতীয় সেনা বাহিনী। বেশ কয়েক ঘন্টা গুলির লড়াই জারি থাকে। আর তারপরেই জখম হয় এক জঙ্গি। কিন্তু এই ঘটনায় শীর্ষ পুলিশ অফিসারের দু’জন সিকিউরিটি অফিসার জখম হন।

উল্লেখ্য, জাম্মু কাশ্মীর জুড়ে ভারতীয় সেনাবাহিনীর পক্ষ থেকে চলছে চিরুনি তল্লাশি। আর তাতেই খোঁজ মেলে এখনও জঙ্গলে লুকিয়ে রয়েছে জঙ্গি। খবর পেয়েই একশান শুরু করে ভারতীয় সেনা। চলে গুলির লড়াই। আর গুলির লড়াইতে জখম হয় এক জঙ্গি।

আরও পড়ুন: পহেলগাঁওকাণ্ডে জড়িত জঙ্গির বাড়িতে বিস্ফোরণ

উল্লেখ্য, গতকালই প্রধানমন্ত্রী নরেন্দ্র মোদি বিহারের জনসভা থেকে বলেছিলেন, কোন জঙ্গিকে ছাড়া হবেনা। সবাইকে শেষ করা হবে। আর তারপরেই ভারতীয় সেনা বাহিনী নামল কাজে।

পাশাপাশি, পহেলগাঁও জঙ্গি হামলায় নাম জড়ায় আসিফের। লস্কার ই তৈবার জঙ্গি আসিফের বাড়িতে ঘটল বিস্ফোরণ। পুলিশ সূত্রে খবর, সেই জঙ্গির বাড়িতে সন্দেহজনক বেশকিছু বিস্ফোরক মজুত ছিল। আর তাতেই ঘটে বিস্ফোরণ। পুলিশ সূত্রে খবর, বৃহস্পতিবার রাতে আসিফ শেখের বাড়িতে তল্লাশি চালায় সেনাবাহিনী। আর তল্লাশি চলাকালীনই সেনাবাহিনীর নজরে আসে বাড়িতে বিস্ফোরক সরঞ্জাম মজুত আছে। আর বাড়ি থেকে বাহিনী বেরিয়ে আসতেই ঘটে বিরাট বিস্ফোরণ।

ইতিমধ্যেই ভারত পাকিস্তানের সঙ্গে কূটনৈতিক সম্পর্ক হ্রাস করার মতো বেশ কয়েকটি কঠোর সিদ্ধান্ত নিয়েছে। বুধবারই তিনবাহিনীকে প্রস্তুত থাকার নির্দেশ দিয়েছিলেন স্বরাষ্ট্রমন্ত্রী অমিত শাহ থেকে প্রতিরক্ষামন্ত্রী রাজনাথ সিং। এই আবহের এবার পাকিস্তানকে কড়া বার্তা দিল ভারতীয় নৌসেনা। আরব সাগরে মিসাইল ফায়ার করল ভারতীয় নৌবাহিনী (Indian Navy Test Fires Missile)।

দেখুন অন্য খবর